Ulrik Munther

Jens Ulrik Munther (født 18. februar 1994) er en svensk gitarist, låtskriver, sanger og skuespiller, som er født og oppvokst i Kullavik i Kungsbacka kommune, syd for Göteborg. Munthers debutalbum ble utgitt 24. august 2011.
Munther slo først og fremst igjennom i 2009 da han vant Lilla Melodifestivalen med sin selvskrevne låt «En vanlig dag». I november samme år vant han også MGP Nordic. Våren 2010 kom han på andreplass i Metro On Stage med sangen «Life» og i august 2010 ble han signert med Universal Music. Munther spiller først og fremst gitar, men kan også spille munnspill, trommer og piano. 
Munther gikk på Kullavikskolan. Deretter fortsatte han første året på musikklinja på Donnergymnasiet, men tok et sabbatsår for å satse på musikken. Munther har tidligere spilt i fritidsbandet EyesCream (tidligere Five Farmers). Bandet er nå oppløst og han satser først og fremst på solokarrièren. 
Den 10. januar 2011 ble Munthers første singel, «Boys Don't Cry», utgitt. Videoen har over en million visninger på YouTube. Det var først i 2011 at suksessen begynte å få fart. I februar 2011 lastet han opp en cover på Lady Gagas «Born This Way» kun noen timer etter at sangen ble utgitt. Dette ga stor respons, spesielt etter at den amerikanske kjendisbloggeren Perez Hilton lenket klippet på Twitter. Videoen har nådd 1 million visninger på YouTube og har gitt Munther en del oppmerksomhet i USA. Perez Hilton har i ettertid lenket en annen video av Munther på Twitter-kontoen sin.
I juni 2011 ga Munther ut sin andre singel, «Moments Ago». Sommeren 2011 medvirket han på Allsång på Skansen og Lotta på Liseberg, noe som gav stor respons. I august 2011 spilte Munther på Pridefestivalen i Stockholm. Munthers selvtitulerte debutalbum ble utgitt 24. august 2011. Året derpå gav Munther også ut en 2012-versjon av debutalbumet som hadde 2 nye sanger.
I 2012 debuterte Munther i Melodifestivalen med låten «Soldiers». Han kom på tredjeplass bak Loreen og Danny Saucedo. Sommeren 2012 spilte han rundt om i Sverige.
I 2013 deltok Ulrik Munther i Melodifestivalen med sangen «Tell The World I'm Here», der han også kom på tredjeplass. 6. mars 2013 ble Munthers andre album «Rooftop» utgitt. 
27. oktober 2014 ga han ut singelen «Jag vet inte hur man gör» på svensk,en sang som ble laget sammen med Jonas Gardell og som ble førstesingelen til det tredje albumet hans, «Allt jag ville säga».
I 2015 debuterte han som skuespiller med hovedrollen i langfilmen Efterskälv. Han ble nominert i kategorien Beste mannlige hovedrolle i Guldbaggegalan 2016 for rollen.


=== Diskografi ===
Album

2012 – Ulrik Munther
2013 – Rooftop
2015 – Allt jag ville säga
2021 – Put Your Self Out ThereEP

2018 – Are You Alright?Singler

2009 – «En vanlig dag»
2009 – «Life»
2010 – «Boys Don't Cry»
2011 – «Born This Way» (Lady Gaga cover)
2011 – «Je T'ai Menti» (med Caroline Costa)
2011 – «Moments Ago»
2011 – «Sticks And Stones»
2011 – «The Box»
2012 – «Soldiers»
2012 – «Fool»
2012 – «San Francisco Says Hello» (med Martin Ekman)
2012 – «Tell the World I'm Here»
2013 – «Requiem»
2014 – «Jag vet inte hur man gör»
2015 – «Nån gång»
2016 – «Dig a Little Deeper»
2016 – «Until We Meet Again» (med Andreas Carlsson, Lotta Engberg og Kristin Amparo)
2017 – «Coffe in Shanghai»
2018 – «Before»
2020 – «Gloom»


== Referanser ==


== Eksterne lenker ==
Offisielt nettsted 
(en) Ulrik Munther – kategori av bilder, video eller lyd på Commons 
(en) Ulrik Munther på Internet Movie Database 
(en) Ulrik Munther hos The Movie Database 
(en) Ulrik Munther på Discogs 
(en) Ulrik Munther på MusicBrainz 
(en) Ulrik Munther på Songkick 
(en) Ulrik Munther på Last.fm 
(en) Ulrik Munther på Genius — sangtekster 
Ulrik Munther på Twitter 
Ulrik Munther på Facebook 
Ulrik Munther på Instagram